德康路 (廣州)

德康路係中國廣東廣州嘅一條東西走向嘅主幹道，喺白雲區棠溪，西邊從西槎路同石槎路嘅交界開始，一直向東去到三元里大道同崗貝路嘅交界。

概要 
全長1.3km，闊40～44米，雙向6車道。

史 
初期時廣州棠溪地區冇呢條馬路。直到2000年代初，廣州市人民政府為咗解決同德圍同槎頭地區住街坊去沙涌、棠溪、新市地區嘅交通唔方便嘅問題，先至決定喺同德圍近槎頭地區嘅轉角位整條馬路嚟解決街坊嘅出行問題。工程喺2002年搞，2004年初起好兼通車。

經過嘅道路 
條路順序從西到東排，加粗嘅字係主幹道：
 西槎路、石槎路
 富康路
 同德圍南北高架橋
 三元里大道、崗貝路

廣州主幹道
廣州市白雲區